《次法临寺》
清代·李锴

闻道羌胡化育难，今知日月照临宽。云中天使回高节，道左名临献白纨。

万里梯航竞重译，百年旗鼓罢登坛。群雏屏息牛羊队，指点威仪识汉官。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。